దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆసీస్‌పై శతకంతో శివాలెత్తిపోయిన కౌర్..!
క్రీజులో కుదురుకునే వరకూ నెమ్మదిగా ఆడిన హర్మన్‌ప్రీత్.. తర్వాత ఆకాశమే హద్దుగా చెలరేగిపోయింది. తొలుత 64
TNN | Updated:
Jul 20, 2017, 09:40PM IST
ఐసీసీ మహిళల ప్రపంచకప్&zwnj; సెమీస్&zwnj;లో ఆస్ట్రేలియా జట్టుకి భారత్ గట్టి సవాల్ విసిరింది. మిడిలార్డర్ బ్యాటర్ హర్మన్&zwnj;ప్రీత్ కౌర్ (175 నాటౌట్: 116 బంతుల్లో 21x4, 7x6) అజేయ శతకం బాదడంతో తొలుత బ్యాటింగ్ చేసిన భారత్ వర్షం కారణంగా కుదించిన 42 ఓవర్లలో 4 వికెట్ల నష్టానికి 281 పరుగుల భారీ స్కోరు చేసింది. ఓపెనర్లు, కెప్టెన్ మిథాలీ విఫలమవడంతో ఒకానొక దశలో భారత్ కనీసం 200 పరుగుల మార్కు కూడా చేరుకోలేదేమో అనిపించింది. కానీ.. హర్మన్&zwnj;ప్రీత్ కౌర్ భీకర హిట్టింగ్.. భారత్ చివరి 11 ఓవర్లలో ఏకంగా 139 పరుగులు రాబట్టి డిఫెండింగ్ ఛాంపియన్&zwnj;గా ఊహించని షాకిచ్చింది.
ఓపెనర్లు మంధానా (6), పూనమ్ రౌత్ (14) ఆదిలోనే పెవిలియన్ చేరిపోగా.. కెప్టెన్ మిథాలీ రాజ్ (36: 61 బంతుల్లో 2x4) క్రీజులో నిలిచినా స్వేచ్ఛగా బ్యాట్ ఝళిపించలేకపోయింది. దీంతో భారత్ 25 ఓవర్లు ముగిసే సమయానికి 101/3తో తక్కువ స్కోరుకే పరిమితమయ్యేలా కనిపించింది. కానీ.. ఈ దశలో దీప్తి శర్మ (25: 35 బంతుల్లో 1x4)తో కలిసి హర్మన్&zwnj;ప్రీత్ కౌర్ అద్భుత ఇన్నింగ్స్ ఆడింది. క్రీజులో కుదురుకునే వరకూ నెమ్మదిగా ఆడిన హర్మన్&zwnj;ప్రీత్.. తర్వాత ఆకాశమే హద్దుగా చెలరేగిపోయింది. తొలుత 64 బంతుల్లో 50 పరుగులు చేసిన కౌర్.. అనంతరం 43 బంతుల్లోనే ఏకంగా 100 పరుగులు రాబట్టడం ఆమె హిట్టింగ్&zwnj;కి అద్దం పడుతోంది. ఈ క్రమంలోనే కెరీర్&zwnj;లో మూడో శతకం పూర్తి చేసుకున్న కౌర్ చివరి వరకూ అజేయంగా నిలిచింది.